Tolong jelaskan mengenai Kota Jambi dalam bahasa minangkabau

Kota Jambi (Malayu: Jawi كوتا جمبي) adolah sabuah kota di Indonesia sakaligus marupokan ibu kota dari Provinsi Jambi, Indonesia. Kota Jambi dibalah dek sungai nan banamo Batanghari, kaduo kawasan tasabuik taubuang dek jambatan nan banamo jambatan Aur Duri. Kota Jambi mamiliki laweh sakitar 205,38 km² jo panduduaknyo bajumlah 610.854 jiwa (2018).

Lambang Kota Jambi babantuak parisai jo bagian nan marunciang di bawah dikaliliangi tigo garih jo rono bagian lua putiah, tangah barono ijau, jo bagian lua barono putiah. Garih hijau nan mangaliliangi lambang pado bagian ateh labiah leba jo di dalamnyo tatulih tulisan “Kota Jambi” nan malambangkan namo daerah nan dikapik dek duo bintang basuduik limo barono putiah. Itu malambangkan kondisi kahidupan sosial masyarakaik Jambi nan tadiri ateh babagai suku jo agamo, mamiliki kaimanan kapado Tuhan nan Maha Aso

Semboyan Kota Jambi adolah Tanah Pilih Pesako Betuah sacaro filosofi manganduang arati baso Kota Jambi sabagai pusek pamarintahan kota sakaligus sabagai pusek sosial, ekonomi, kabudayoan, mancaminkan jiwa masyarakaiknyo sabagai duta kasatuan baiak individu, kaluarga, jo kalompok maupun sacaro institusional nan labiah laweh ; bapacik arek sarato takabek pado nilai – nilai adaik istiadaik jo hukum adaik sarato peraturan perundang – undangan nan balaku.